इक्वाडोरः आम चुनावों को लेकर अनिश्चितता बरक़रार
इक्वाडोर के पूर्व राष्ट्रपति राफेल कोर्रिया ने देश में होने वाले आगामी आम चुनावों को स्थगित करने के लिए सत्तासीन दक्षिणपंथी सरकार के एक नए प्रयास को लेकर चेतावनी दिया है। पूर्व राष्ट्र प्रमुख ने संकेत दिया कि एंड्रेस अराउज़ और कार्लोस राब्स्कल के साथ प्रोग्रेसिव यूनियन फॉर होप (यूएनईएस) गठबंधन के उम्मीदवार की स्पष्ट और शानदार जीत की संभावना है साथ ही वे सरकार और उसके सहयोगियों से चिंतित हैं। उन्होंने जोर देकर कहा था कि सरकार “हताश” है और वह यूएनईएस के राष्ट्रपति पद के उम्मीदवार को अयोग्य घोषित करने और चुनावी दौड़ से प्रोग्रेसिव उम्मीदवारों को बाहर करने के लिए हर संभव प्रयास कर रही है। 749f
कोर्रिया ने अराउज-राब्स्कल की उम्मीदवारी के खिलाफ नेशनल इलेक्टोरल काउंसिल (सीएनई) के एक सदस्य लुइस वरडेस्टो द्वारा दाखिल की गई शिकायत की निंदा की। इस शिकायत में "चुनावी कानूनों के गंभीर उल्लंघन" को लेकर इन उम्मीदवारों के राजनीतिक अधिकारों को निलंबित करने की मांग की गई है। वरडेस्टो ने अराउज़ और राब्स्कल पर वोटों के बदले कथित रूप से नि: शुल्क कोरोनावायरस जांच कराने का आरोप लगाया और 29 जनवरी को टीसीई में शिकायत दर्ज की।
पूर्व सांसद और वकील मौरो एंडिनो ने कहा कि इस शिकायत का कोई कानूनी आधार नहीं है। हालांकि, उन्होंने चेतावनी दी कि चुनाव अधिकारी इस प्रक्रिया का इस्तेमाल अराउज की जीत को अमान्य करने के लिए कर सकते हैं। उन्होंने नागरिकों, वैकल्पिक मीडिया और अंतर्राष्ट्रीय पर्यवेक्षकों से चुनावी अनियमितताओं की संभावना के प्रति सतर्क रहने का आह्वान किया।
यूएनईएस ने भी इन आरोपों को खारिज कर दिया और इस गठबंधन के खिलाफ देश के दक्षिणपंथियों द्वारा प्रचारित गंदे अभियान के रूप में मामले की निंदा की।
चुनावों के लिए आने वाले दिनों में कोर्रिया के गठबंधन का नेतृत्व करने वाले अराउज़ के खिलाफ सोशल नेटवर्क पर हमला तेज हो गया है। उन पर वोटों के लिए कथित रूप से पैसे की पेशकश करने और अपने चुनावी अभियान को गैर कानूनी तरीकों से वित्तपोषित करने का आरोप लगाया गया है। पूर्व राष्ट्रपति कोर्रिया सहित यूएनईएस के प्रमुख चेहरों पर हमला किया जा रहा है और बदनाम किया जा रहा है। कोर्रिया को कोलंबिया के वामपंथी सशस्त्र समूह, नेशनल लिबरेशन आर्मी (ईएलएन) से जोड़ा गया है। अराउज़ की आधिकारिक वेबसाइट www.andresarauz.ec ने 1 से 2 फरवरी के बीच 24 मिलियन से अधिक डिजिटल हमलों का सामना किया।
मतदाता के रुझानों को लेकर हुए नवीनतम सर्वेक्षणों के अनुसार, यूएनईएस के उम्मीदवार अराउज़ रविवार 7 फरवरी को होने वाले चुनाव में आगे नजर आर रहे हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva